Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Saksamaa siseminister Nancy Faeser sõidab kolmapäeval Katari, et vaadata seal Saksamaa esimest mängu 2022. aasta jalgpalli MM-finaalturniiril.
Saksamaal vastutab spordi eest siseministeerium. Ministeeriumi pressiesindaja teatel tahab Faeser toetada oma riigi koondist. Pressiesindaja väitis veel, et minister tahab jätkata Katari võimudega dialoogi sealsete reformide teemal, eelkõige arutada inimõiguste olukorra parandamist, vahendas Politico.

Faeser (SPD) on praegu ainus Saksa minister, kes plaanib Katari reisida. Inimõiguste organisatsioonid on aastaid Pärsia lahe riiki kritiseerinud, kuna sealsed võimud jätkavad seksuaalvähemuste tagakiusamist.

Faeser kritiseeris hiljuti inimõiguste olukorda Kataris. Doha kutsus seetõttu välja Saksamaa suursaadiku Kataris.

Saksa kantsleri Olaf Scholzi pressiesindaja ei välistanud, et kantsler võib sõita Katari, kui rahvuskoondis peaks jõudma finaali. "Siis vaadatakse seda," ütles pressiesindaja.

Saksamaa meeskonna kapten Manuel Neuer mängib kolmapäeval ilma LGBTQ+ sümboli "One Love" käepaelata, kuna FIFA ähvardas sportlike sanktsioonidega. See tekitas Saksamaal suurt kriitikat, SPD poliitik Johannes Schätzl nõudis Twitteris, meeskond lahkuks Katarist.
## Pealkiri:

user
Saksa siseminister sõidab Katari jalgpalli MM-ile
assistant